Lav et referat af nedenstående tekst:

Tekst:
Skilte, midlertidige lyskryds og sammenfletninger er efterhånden et normalt syn i Aalborg i forbindelse med vejarbejde. Og det bliver også hverdagen for aalborgenserne, som benytter sig af den trafikerede vej Hadsundvej i de kommende otte måneder. Aalborg Forsyning har nemlig offentliggjort på sin Facebook-side, at man påbegynder separatkloakering af området omkring Hadsundvej. Her spærres vejen Arbejdet vil ske på strækningen fra jernbanekrydsningen mod nord til rundkørslen, og gravearbejdet udføres i perioden april til december 2023. - Byen skal separatkloakeres for at forbedre vandmiljøet. Ved kraftige regnskyl løber spildevand og regnvand sammen ud i Landbækken og forurener vandet. Når vi separatkloakerer regnvand og spildevand, mindskes risiko for oversvømmelser, og vandkvaliteten forbedres, skriver Aalborg Forsyning på sin hjemmeside . Disse veje påvirkes Arbejdet vil medføre begrænsninger for biltrafikken på de strækninger, hvor der arbejdes. Der vil være omkørsel via Hadsund Landevej, hvor der opsættes et midlertidigt lyssignal. I efteråret 2023 berøres rundkørslen på Hadsundvej, da der i en periode kun vil være et spor åbent på Nøvlingvej gennem rundkørslen. Busserne vil blive omdirigeret, og der opstilles midlertidige busstoppesteder, som kan ses på kortet nedenfor. Der vil dog i hele perioden være adgang for gående og cyklister mellem jernbaneoverskæringen og rundkørslen. Få overblik over arbejdet og ændringerne som følge på kortet herunder: Gravearbejdet på Hadsundvej er også langt fra det sidste af sin slags. Aalborg Forsyning forklarer nemlig, at arbejdet på Hadsundvej er etape fire ud af i alt 12 etaper i Gistrup, hvor alle byens fælleskloakerede områder skal separatkloakeres inden udgangen af 2026.

Referat:
Projektet er blot et af mange, der skal ske inden udgangen af 2026.